برزیل خاریجی ایشلر باخانی آلویسیو نونس، رسمی گؤروشمه‌لر اوچون گئتدیگی آذربایجاندا، خاریجی ایشلر باخانی ائلمار محمدیاروو ایله گؤروشدو.
محمدیاروو باش‌باشا و هیات‌لر آراسی گؤروش‌لردن سونرا گئچیریلن مطبوعات کنفرانسیندا ایکی‌لی ایلیشکی‌لرین گلیشدیریلمه‌سی مسئله‌سینی مذاکیره ائتدیک‌لرینی دئدی.
آذربایجان خاریجی ایشلر باخانی محمدیاروو،
"ایلیشکیلریمیزی درینلشدیرمییمیز لازیم اولدوغو قونوسوندا آنلاشدیق. بو ایلین ایلک یاری‌سیندا تیجارت حجمیمیز 160 میلیون دلار اولدو. بو رقم یئترلی دئییل. تیجاری ایلیشکی‌لریمیزی گلیشدیرمه‌یی قرارا آلدیق" دئدی.
نونس ده سفری‌نین باکی ایله گلیشدیریلن ایلیشکیلره سرعت وئرمه‌یی آماجلادیغینی بیلدیردی.
ایلیشکیلرین حقوقی آلت یاپیسینین حاضیرلانماسینی گؤروشدوک‌لرینی دیله گتیرن نونس،
"بو، ایش آدام‌لاری آراسیندا ایلیشکیلری اینکیشاف ائتدیره‌جک. آذربایجان‌لی شیرکت‌لر، برزیلده یاتیریم پروگرام‌لارینا قوشولابیلر. تیجاری ایلیشکیلریمیز هله‌لیک ضعیف. بونو اینکیشاف ائتدیرمک لازیم‌دیر" دئدی.
داغ‌لیق قاراباغ مسئله‌سی‌نین ده گوندمه گلدیگینه دقت چکن نونس، آذربایجانین تورپاق بوتؤو‌لوگونو دستکلدیک‌لرینی، مینسک قروپونون آپاردیغی باریش پروسه‌سی‌نین اوغورلا باشا چاتماسینی آرزو ائتدیک‌لرینی وورغولادی.
نونسین گؤروشمه‌لری چرچیوه‌سینده آذربایجان آدا اونیورسیته‌سی ایله برزیل خاریجی ایشلر باخانلیغی ریو برانکو اینستیتوسو آراسیندا امکداش‌لیق آنلاشما‌سی امضالاندی.
